Félmaratont futottak a tűzoltók | pecsma.hu
Kezdőlap Hírzóna Félmaratont futottak a tűzoltók
Félmaratont futottak a tűzoltók
November 16-17-én a jubileumi 10. Intersport Balaton Maraton és Félmaraton ünnepélyesen elbúcsúztatta az idei futóidényt, ahol közel 4800 induló állt rajthoz. A siófoki megmérettetésen Veres Soma Dániel tűzoltó őrmester szigetvári tűzoltó, és egy kaposvári lánglovag is indult.
A vasárnapi versenynapon ködös időjárás fogadta a Balaton partra érkezőket, de ez sem vette el a kedvüket a több mint kétórás futástól. A rajtegyenes olyan hosszú volt, hogy az indulókapuból látni sem lehetett a végét. A félmaratoni távot két nem azonos útvonalra, de azonos hosszúságúra tervezett körön kellett teljesíteni az indulóknak. Mindkét tűzoltó bevetési ruhában, védő sisakban és kompozit palackkal a hátán teljesítette a 21 kilométeres távot.
Mikor az utolsó futó is beért, a konferenciateremben kezdetét vette az ünnepélyes eredményhirdetés. Veres Soma Dániel 2 óra 54 perc alatt teljesítette a távot, amellyel ő a hatodik az országban, aki félmaratoni távot küzdött le tűzoltó védőruhában.
Előző cikkÜnnepeljük a férfiakat!
Következő cikkMintaház lett egy pécsi panelből